DA Den Europæiske Unions Tidende C 162/1

Resolution vedtaget af Rådet og repræsentanterne for medlemsstaternes regeringer, forsamlet i Rådet, om en EU-arbejdsplan for sport for 2011-2014

2011/C 162/01

RÅDET FOR DEN EUROPÆISKE UNION OG REPRÆSENTANTERNE FOR MEDLEMSSTATERNES REGERINGER

1. INDLEDNING

ERINDRER OM den kompetence, der er tillagt Den Europæiske Union, navnlig ved artikel 6 og 165 i traktaten om Den Europæiske Unions funktionsmåde, hvor det hedder, at sport er et område, hvor EU's tiltag bør understøtte, koordinere og supplere medlemsstaternes tiltag;

ANERKENDER, at der efter Lissabontraktatens ikrafttræden er behov for et øget samarbejde inden for sport på EU-plan;

NOTERER SIG MED TILFREDSHED Kommissionens meddelelse om udvikling af sportens europæiske dimension (1) og de vigtigste indsatsområder inden for dens tematiske kapitler, der bygger på hvidbogen om idræt (2). Meddelelsen er et vigtigt skridt i retning af identifikation af områder for samarbejde på EU-plan under hensyntagen til sportens styrende strukturers autonomi og nærhedsprincippet;

ANERKENDER, at sporten kan bidrage til at nå målene i Europa 2020-strategien for intelligent, bæredygtig og inklusiv vækst;

ERINDRER OM Rådets resolution af 18. november 2010, hvor Rådet besluttede regelmæssigt — almindeligvis i tilknytning til en samling i Rådet — at indkalde til et uformelt møde mellem ledende repræsentanter for EU's offentlige myndigheder og sportsbevægelsen med henblik på udveksling af synspunkter om sportsrelaterede spørgsmål i EU (3);

ER ENIGE OM at fremme udviklingen af en ramme for europæisk samarbejde på sportsområdet ved at fastlægge en treårig EU-arbejdsplan for sport for så vidt angår medlemsstaternes og Kommissionens indsats, med anerkendelse af og under hensyntagen til resultaterne af arbejdet i de uformelle strukturer etableret inden Lissabontraktaten;

2. UDVIKLING AF SPORTENS EUROPÆISKE DIMENSION VED AT FASTLÆGGE EN EU-ARBEJDSPLAN

FINDER, at den treårige EU-arbejdsplan for sport bør bygge på følgende vejledende principper:

— fremme en koordineret samarbejdstilgang mellem medlemsstaterne og Kommissionen med henblik på at skabe merværdi på sportsområdet på EU-plan på længere sigt

— tilpasse de eksisterende uformelle strukturer med prioriteterne i denne arbejdsplan

— tilføre Kommissionens tiltag på området fremdrift og give dem en fremtrædende stilling, alt efter omstændighederne

— tage grænseoverskridende udfordringer op ved anvendelse af en koordineret EU-tilgang

— fremme sportens særlige karakteristika og bidrag inden for andre EU-politikområder;

— arbejde hen imod en evidensbaseret sportspolitik;

UNDERSTREGER, at EU-arbejdsplanen bør være en fleksibel ramme, som kan tilpasses til udviklingen på sportsområdet, når det er relevant;

UDTRYKKER TILFREDSHED MED temaerne i meddelelsen og hvidbogen, der danner generelt grundlag for det fremtidige samarbejde og er som følger:

a) sportens rolle i samfundet — kampen mod doping — uddannelse og kvalifikationer inden for sport — forebyggelse og bekæmpelse af vold og intolerance — sundhedsfremmende fysisk aktivitet — social integration i og gennem sport — frivillig indsats inden for sport — samarbejde med tredjelande og organisationer — bæredygtig udvikling inden for og gennem sport

b) sportens økonomiske dimension — evidensbaseret politikudformning inden for sport — holdbar finansiering af sport — anvendelsen af EU's statsstøtteregler på sport — regional udvikling og beskæftigelsesegnethed

c) sportens organisering — god forvaltningspraksis inden for sport — sportens specifikke forhold — sportsudøveres frie bevægelighed og nationalitet — transferregler og spilleragenters virksomhed — sportskonkurrencers integritet, herunder aftalt spil, korruption, hvidvaskning af penge og anden form for økonomisk kriminalitet — den europæiske sociale dialog i sportssektoren — beskyttelse af mindreårige — klubbers licensordninger — medierettigheder og intellektuelle ejendomsrettigheder;

ER ENIGE OM, at medlemsstaterne og Kommissionen på grundlag af den generelle liste ovenfor bør give følgende temaer høj prioritet i den periode, som den nuværende arbejdsplan omfatter (indtil midten af 2014). Disse prioriterede temaer kan suppleres af hvert formandskab i lyset af en eventuel ny udvikling:

— sportens integritet, især bekæmpelse af doping, aftalt spil og fremme af god forvaltningspraksis

— sportens sociale værdier, især sundhed, social integration, uddannelse og frivilligt arbejde

— sportens økonomiske aspekter, især holdbar finansiering af breddeidræt og evidensbaseret politikudformning;

ER ENIGE OM en liste over specifikke tiltag i overensstemmelse med disse prioriterede temaer og en tidsplan for deres gennemførelse, jf. bilag I;

3. ARBEJDSMETODER OG STRUKTURER

KONSTATERER følgende: Der er et behov for at styrke samarbejdet mellem medlemsstaterne og Kommissionen efter Lissabontraktatens ikrafttræden baseret på de vejledende principper, der er anført i afsnit 2 i denne arbejdsplan. EU er desuden nødt til at arbejde tæt sammen med sportsbevægelsen og de relevante kompetente organisationer på nationalt, europæisk og internationalt plan, f.eks. Europarådet, især gennem en struktureret dialog;

ER ENIGE OM følgende: Aktiviteter på EU-plan inden for sport bør fokusere på de prioriterede temaer, tiltag og arbejdsmetoder, der er anført i denne arbejdsplan. Gennemførelsen af denne arbejdsplan vil blive støttet af en række uformelle ekspertgrupper, som vil bygge på arbejdet i seks eksisterende ekspertgrupper (4) etableret siden 2005. Ekspertgrupperne vil blive anmodet om at koncentrere deres arbejde om de prioriterede emner, der er anført i afsnit 2, og om de tiltag og måldatoer, der er anført i bilag I. Aktionerne i bilag I kan revideres af Rådet og repræsentanterne for medlemsstaternes regeringer, forsamlet i Rådet, i lyset af de opnåede resultater og den politiske udvikling på EU-plan. Principperne om medlemskab af og arbejdsmåden for ekspertgrupperne er anført i bilag II. Ud over ekspertgrupper kan andre arbejdsmetoder omfatte f.eks. formandskabskonferencer, uformelle møder mellem sportsdirektører og -ministre, kommissionsundersøgelser og konferencer. I første halvdel af 2014 vil gennemførelsen af denne arbejdsplan blive evalueret af Rådet på grundlag af en rapport fra Kommissionen inden udgangen af 2013;

I LYSET AF OVENSTÅENDE opfordrer Rådet og repræsentanterne for medlemsstaternes regeringer, forsamlet i Rådet, medlemsstaterne og Kommissionen til at nedsætte ekspertgrupper om følgende emner for den nuværende arbejdsplans varighed: — antidoping — god forvaltningspraksis inden for sport — sportsuddannelser — sport, sundhed og deltagelse — sportsstatistikker — holdbar finansiering af sport;

4. TILTAG

OPFORDRER MEDLEMSSTATERNE TIL:

— at samarbejde med støtte fra Kommissionen og bruge de arbejdsmetoder, der er nærmere angivet i denne resolution

— under hensyntagen til nærhedsprincippet og sportens styrende strukturers autonomi at tage behørigt hensyn til denne arbejdsplan ved politikudviklingen på nationalt plan

— regelmæssigt at informere sportsinteressenterne om de fremskridt, der gøres med gennemførelsen af EU-arbejdsplanen, for at sikre, at aktiviteterne er relevante og synlige;

OPFORDRER RÅDETS FORMANDSKABER TIL:

— i forbindelse med formandskabstrioen at tage hensyn til EU-arbejdsplanens prioriterede temaer ved udarbejdelsen af deres program, at aflægge rapport om gennemførelsen af arbejdsplanen og at bygge videre på resultaterne

— at foreslå en ny arbejdsplan for den næste periode ved afslutningen af den treårige periode, som denne resolution omfatter, på grundlag af en rapport fra Kommissionen;

OPFORDRER KOMMISSIONEN TIL:

— at informere medlemsstaterne om igangværende eller planlagte initiativer på andre EU-politikområder, som har indvirkning på sport, og om udviklingen med hensyn hertil i Kommissionen og andre rådssammensætninger

— at arbejde med og støtte medlemsstaterne i samarbejdet inden for den ramme, der fastlægges i denne resolution

— at undersøge måder til at fremme den bredest mulige deltagelse af medlemsstaterne på ekspertgruppemøderne

— at afholde et årligt EU-sportsforum, hvor alle de vigtigste interessenter på forskellige sportsniveauer mødes, idet der tages særligt hensyn til breddeidrætsorganisationer og deres repræsentanter

— at foretage en konsekvensanalyse på grundlag af blandt andet evalueringen af de hidtidige forberedende foranstaltninger inden for sport for at fastslå merværdien af et specifikt finansieringsprogram, der skal omfatte tiltag på sportsområdet

— inden udgangen af 2013 at vedtage en rapport om arbejdsplanens gennemførelse og relevans på grundlag af frivillige bidrag fra medlemsstaterne. Denne rapport skal danne grundlag for udarbejdelsen af Rådets næste arbejdsplan for første halvår af 2014;

OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER OG I FULD OVERENSSTEMMELSE MED NÆRHEDSPRINCIPPET:

1) at fortsætte det tætte samarbejde på ekspertniveau i overensstemmelse med bilag I og II til denne resolution

2) at tage hensyn til sport i forbindelse med formulering, gennemførelse og evaluering af politikker og tiltag på andre politikområder, idet det navnlig sikres, at sport medtages på et tidligt tidspunkt og effektivt i politikudviklingsprocessen

3) at fremme bedre anerkendelse af det bidrag, sporten yder til de overordnede mål i Europa 2020-strategien, i betragtning af sektorens stærke potentiale til at bidrage til intelligent, bæredygtig og inklusiv vækst og nye job samt dens positive virkninger på social inklusion, uddannelse samt folkesundheden og aktiv aldring

4) at fremme samarbejdet med tredjelande, især kandidatlande og potentielle kandidatlande, og de kompetente internationale organisationer på sportsområdet, herunder Europarådet.

(1) KOM(2011) 12.

(2) KOM(2007) 391.

(3) EUT C 322 af 27.11.2010, s. 1.

(4) Tidligere omtalt som »EU-arbejdsgrupper« om antidoping, sportsuddannelser, sport og sundhed, social integration og lige muligheder inden for sport, sport og økonomi samt nonprofitsportsorganisationer.

BILAG I Tiltag på grundlag af de prioriterede temaer Tiltag Ekspertgruppe Output og måldato Sportens integritet, især bekæmpelse af doping og aftalt spil og fremme af god forvaltningspraksis Udarbejdelse af udkast til EU's bemærkninger med henblik på revision af WADA-kodeksen Ekspertgruppen om antidoping Foreløbigt udkast til EU's bemærkninger primo 2012 og relateret opfølgning Udvikling af en europæisk dimension af sportens integritet, først med fokus på bekæmpelse af aftalt spil Ekspertgruppen om god forvaltningspraksis inden for sport Henstillinger til fremtidig overvejelse medio 2012 Udvikling af principper om gennemsigtighed med hensyn til god forvaltningspraksis Ekspertgruppen om god forvaltningspraksis inden for sport Indledende sæt henstillinger til overvejelse ultimo 2012 Behandling af de fastlagte spørgsmål om adgang til og tilsyn med professionen spilleragent og om transferer inden for holdsport, herunder navnlig spørgsmålet om transferregler for unge spillere Ekspertgruppen om god forvaltningspraksis inden for sport Opfølgning af Kommissionens konference om spilleragenter og den kommende undersøgelse af transferer inden for holdsport henholdsvis medio 2013 og ultimo 2013 Sportens sociale værdier, især sundhed, social integration, uddannelse og frivilligt arbejde Udarbejdelse af et forslag til europæiske retningslinjer om dobbelte karrierer Ekspertgruppen om sportsuddannelser Forslag til europæiske retningslinjer ultimo 2012 Opfølgning af indarbejdelsen af sportsrelaterede kvalifikationer i de nationale referencerammer for kvalifikationer med henvisning til den europæiske referenceramme for kvalifikationer Ekspertgruppen om sportsuddannelser Resumé om opfølgning medio 2013 Undersøgelse af måder til fremme af sundhedsfremmende fysisk aktivitet og deltagelse i breddeidræt Ekspertgruppen om sport, sundhed og deltagelse Identifikation af foranstaltninger medio 2013 Sportens økonomiske aspekter, især holdbar finansiering af breddeidræt og evidensbaseret politikudformning Udarbejdelse af henstillinger vedrørende måder til fremme af indsamling af data for at måle de økonomiske fordele ved EU-sportssektoren i overensstemmelse med Vilniusdefinitionen samt evaluere resultaterne Ekspertgruppen om sportsstatistikker Henstillinger til overvejelse medio 2012 og evaluering af resultaterne ultimo 2013 Udarbejdelse af henstillinger vedrørende måder til at styrke de finansielle solidaritetsmekanismer inden for sport Ekspertgruppen om holdbar finansiering af sport Henstillinger til overvejelse ultimo 2012